Maryam Rajavi

Maryam Rajavi (o.s. Azodanlu;Arron Merat: Terrorists, cultists – or champions of Iranian democracy? The wild wild story of the MEK  The Guardian 9.11.2018. Viitattu 16.8.2021. s. 4. joulukuuta 1953 Teheran, Iran)Who is the Iranian opposition leader Maryam Rajavi?  Women’s Committee of the National Council of Resistance of Iran 17.8.2014. Viitattu 16.8.2021.Biography of Maryam Rajavi  Maryam Rajavin kotisivu. Viitattu 16.8.2021. on maanpaossa elävä iranilainen oppositiopoliitikko. Hän on Kansan mujahedin -järjestön (MEK) johtaja ja Iranin kansallisen vastarintaneuvoston ehdokas Iranin tulevaksi presidentiksi. Hän on MEK:n aiemman johtajan Massoud Rajavin puoliso. Massoud Rajavi on ollut kadoksissa vuodesta 2003.

Muun muassa Euroopan unioni ja Yhdysvallat ovat aiemmin luokitelleet MEK:n terroristijärjestöksi ja Iran pitää sitä edelleen sellaisena. Rajavin mukaan järjestö on luopunut väkivallasta.

Poliittinen ura
Keskiluokkaiseen perheeseen syntynyt Rajavi on valmistunut metallurgian insinööriksi Teheranin Sharifin teknologisesta yliopistosta.Mujahedin-e Khalq Organization  Extremist Groups: Information for Students, Encyclopedia.com. Viitattu 16.8.2021. Hän johti vuosina 1973–1979 MEK:ta lähellä ollutta opiskelijajärjestöä ja liittyi MEK:n jäseneksi vuonna 1977. MEK oli tuolloin šaahin vallastasyöksemiseen tähdännyt, islamia ja marxilaisuutta aatemaailmassaan yhdistänyt järjestö. Se kannatti aluksi Iranin vallankumousta, mutta kääntyi pian myös ajatollah Khomeinin johtamaa islamilaista hallintoa vastaan. Rajavi oli ehdokkaana vuoden 1980 parlamenttivaaleissa ja auttoi järjestämään Teheranissa Khomeinin hallinnon vastaisia mielenosoituksia huhti- ja kesäkuussa 1981. MEK:n suoritettua pommi-iskuja Iranin valtiojohtoa vastaan järjestön johto siirtyi maanpakoon Pariisiin.

Maryam Rajavi erosi 1980-luvulla ensimmäisestä aviomiehestään MEK:n vaadittua jäseniään purkamaan avioliittonsa. Hän nai vuonna 1985 Pariisissa MEK:n johtajan Massoud Rajavin, joka teki hänestä samana vuonna järjestön kanssajohtajan.Profile: Maryam Rajavi  BBC 8.7.2003. Viitattu 22.8.2021. Maryam Rajavi oli järjestön pääsihteeri vuosina 1989–1993. Hänet nimettiin vuonna 1987 perustetun MEK:n aseellisen siiven, kansallisen vapautusarmeijan (NLA) apulaisylipäälliköksi. Vuonna 1993 maanpakolaisopposition yhteistyöjärjestö Iranin kansallinen vastarintaneuvosto, jossa MEK:lla on vahva asema, valitsi Rajavin Iranin ”tulevaksi presidentiksi”, jolla on valtuudet johtaa väliaikaishallintoa mahdollisen vallanvaihdon tapahtuessa.

MEK jatkoi aseellisten iskujen tekemistä Irania ja sen ulkomaisia edustustoja vastaan ainakin 2000-luvun alkuun saakka. Massoud Rajavi johti NLA:n sotilaallista toimintaa Irakista käsin vuoteen 2003, mutta hän on ollut kadoksissa Irakin sodan alkamisesta lähtien ja hänen epäillään olevan kuollut.Mark David Luce & Ali A. Olomi: ”Mujahedin-e Khalq (MEK)”, s. 209 teoksessa Conflict in the Modern Middle East: An Encyclopedia of Civil War, Revolutions, and Regime Change (Jonathan K. Zartman). ABC-CLIO 2020. Google Books  Nykyään Maryam Rajavi on myös MEK:n sotilaallinen johtaja. Hän on sanoutunut irti väkivallasta, tosin vahvistamattomien väitteiden mukaan MEK olisi vielä vuosina 2007–2012 ollut mukana Iranin ydinohjelmaan liittyneiden henkilöiden salamurhissa. Ranskan viranomaiset pidättivät Rajavin vuonna 2003 epäillessään MEK:ta terroristisesta toiminnasta, mutta hänet vapautettiin takuita vastaan. Irakilainen tuomioistuin antoi vuonna 2010 pidätysmääräyksen Massoud ja Maryam Rajavista sekä 37:stä muusta MEK:n johtajasta, joita epäillään rikoksista ihmisyyttä vastaan, koska MEK auttoi vuonna 1991 diktaattori Saddam Husseinin hallintoa Irakin kansannousujen väkivaltaisessa tukahduttamisessa.Muhanad Mohammed: Iraqi court seeks arrest of Iranian exiles  Reuters 11.7.2010. Viitattu 16.8.2021.

Rajavi on onnistunut 2000-luvun aikana kohentamaan MEK:n mainetta länsimaissa ja hankkinut sille vaikutusvaltaisia poliittisia tukijoita. EU poisti järjestön terroristiluokituksen vuonna 2009 ja Yhdysvallat vuonna 2012. Rajavi on korostanut uskonnollisen fundamentalismin vastustamisen ja naisten poliittisen osallistumisen tärkeyttä. MEK:n johtoasemissa on ollut paljon naisia ja sen ideologiaan kuuluu nykyään myös feminismi. Toisaalta arvostelijoiden mukaan MEK:n toiminnassa on kulttimaisia piirteitä. Järjestön sanotaan kohdistavan Massoud ja Maryam Rajaviin henkilöpalvontaa ja vaativan jäseniltään ehdotonta uskollisuutta näille.

Rajavi on vieraillut Suomessa vuonna 2010.Maryam Rajavi toivoo Suomelta tukea iranilaisten pakolaisleirille  Turun Sanomat 12.3.2010. Viitattu 16.8.2021.

Lähteet

Aiheesta muualla

Maryam Rajavin kotisivu 
Mal­li­mus­li­mi Maryam tähtää kylä kylältä kohti Te­he­ra­nia Kaleva 30.1.2009.

Luokka:Iranilaiset poliitikot
Luokka:Vuonna 1953 syntyneet
Luokka:Elävät henkilöt